**Līgums Nr. FM VID 2025/190**

**“VID amatu konkursu publicēšana maksas vakanču portālā”**

|  |  |
| --- | --- |
| Rīgā | Dokumenta datums ir tā  elektroniskās parakstīšanas datums |

**Valsts ieņēmumu dienests**, reģistrācijas numurs 90000069281, tā ģenerāldirektora vietnieka Jāņa Upmaņa personā, kurš rīkojas saskaņā ar Valsts ieņēmumu dienesta 2024. gada 15. oktobra pilnvaru Nr.286 “Par J.Upmaņa pilnvarojumu”, (turpmāk– Pasūtītājs vai VID ), no vienas puses, un

**\_\_\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_(turpmāk – Pakalpojuma sniedzējs), no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma Nr. FM VID 2025/190 “VID amatu konkursu publicēšana maksas vakanču portālā” rezultātiem, noslēdz šādu līgumu, (turpmāk – Līgums):

1. **Līguma priekšmets**

Pakalpojuma sniedzējs saskaņā ar Līgumu un tā pielikumiem nodrošina VID amatu konkursu publicēšanu (turpmāk – darba sludinājums), maksas vakanču portālā, nodrošinot VID izsludināto amatu konkursu pieejamību lielākam pretendentu lokam, kā rezultātā darbam VID tiek piesaistīti kvalificēti darbinieki (turpmāk – Pakalpojums).

1. **Līguma summa un norēķinu kārtība**
   1. Līguma kopējā summa ir **9999,00 EUR** ( deviņi tūkstoši deviņi simti deviņdesmit deviņi *euro* un00 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļa likmi.
   2. Līguma kopējā summā ir ietvertas Pakalpojuma izmaksas saskaņā ar Līguma 1.pielikumā norādītajām cenām.
   3. Līguma 1.pielikumā norādītajā cenā ir iekļautas visas izmaksas, kas saistītas ar Pakalpojuma nodrošināšanu, tajā skaitā, darba samaksa, izmaksas, kas saistītas ar nodokļiem, izņemot PVN, nodevām, izmaksas nepieciešamo atļauju iegūšanu no trešajām personām un citas ar Līguma savlaicīgu un kvalitatīvu izpildi saistītas izmaksas.
   4. Pasūtītājs veic samaksu par īstenoto un no Pasūtītāja puses pieņemto Pakalpojumu ar pārskaitījumu uz Pakalpojuma sniedzēja norādīto bankas norēķinu kontu, saskaņā ar Līguma 1.pielikumā norādītajām Pakalpojuma izmaksām 30 (trīsdesmit) kalendāro dienu laikā pēc tam, kad Līguma 8.1.1. un 8.1.2. apakšpunktā noteiktās Pušu pilnvarotās personas ir parakstījušas izpildīto darbu Pakalpojuma nodošanas - pieņemšanas aktu un Pasūtītājs saņēmis no Pakalpojuma sniedzēja rēķinu.
   5. Pasūtītājs veic samaksu Pakalpojuma sniedzējam tikai par pilnīgi un pienācīgā kvalitātē atbilstoši Līguma noteikumiem izpildīto Pakalpojumu.
   6. Pakalpojuma sniedzējs iesniedz Pasūtītājam rēķinu 5 (piecu) darba dienu laikā par iepriekšējā mēnesī sniegto Pakalpojumu un pēc tam, kad Pušu pilnvarotās personas ir parakstījušas Līguma 3.4.apakšpunktā minēto īstenotā Pakalpojuma nodošanas-pieņemšanas aktu. Puses vienojas, ka rēķini par jebkuriem Līgumā paredzētajiem maksājumiem tiks sagatavoti elektroniski un būs derīgi bez paraksta. Izpildītājs sagatavo strukturētu elektronisko rēķinu atbilstoši normatīvo aktu prasībām un nosūtīs to Pasūtītajam uz eAdresi: \_EINVOICE\_VID@ 90000069281. E-rēķins tiek uzskatīts par saņemtu nākamajā darba dienā pēc tā nosūtīšanas uz šajā apakšpunktā norādīto eAdresi. . Rēķinā jābūt norādītai vismaz šādai informācijai: Līguma numurs, Pasūtītājs, Pakalpojuma sniedzējs, Pakalpojuma izpildes datums, Pakalpojuma kopējā summa bez PVN, līgumsoda aprēķinātā summa, summa apmaksai par ieturēto līgumsodu ar PVN.
   7. Par samaksas brīdi uzskatāms naudas pārskaitīšanas datums no Pasūtītāja norēķinu konta.
   8. Līguma 1.pielikuma cenas ir norādītas, paredzot prognozējamo cenu svārstību risku un ir nemainīgas visā līguma darbības laikā. Pasūtītājs veic samaksu saskaņā ar Līguma 1.pielikuma norādītajām cenām.
   9. Pasūtītāja pilnvarotā persona var neparakstīt Līguma 3.4. apakšpunktā minēto īstenotā Pakalpojuma nodošanas-pieņemšanas aktu un neveikt samaksu par īstenoto Pakalpojumu, ja Pakalpojuma sniedzējs Pakalpojumu nav veicis saskaņā ar Līguma un tā pielikumu noteikumiem.
   10. Pasūtītājam nav pienākums izlietot visu Līguma 2.1.apakšpunktā minēto Līguma summu, piesakot Pakalpojumu Līgumā noteiktā kārtībā.
   11. Ja piemēroto sankciju dēļ Pasūtītājam nav tiesības veikt samaksu Pakalpojuma sniedzējam par faktiski sniegto Pakalpojuma apjomu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 5.4.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.

1. **Pakalpojuma sniegšanas kārtība**
   1. Plānotais Pakalpojuma apjoms Līguma izpildes laikā darba sludinājumu skaits līdz 400 (četri simti), paredzot, ka viena darba sludinājuma publicēšanas ilgums no 10 (desmit) līdz 30 (trīsdesmit) kalendārajām dienām, ar iespēju ievietoto sludinājumu pacelt (atjaunot) lapas augšējā sadaļā pēc pasūtītāja pieprasījuma, ne biežāk kā vienu reizi 7 (septiņās) kalendārajās dienās. Ja sludinājumā norādīta vairāk kā viena darba vietas adrese, pēc Pasūtītāja pieprasījuma sludinājums tiek izvietots vakanču portālā adrešu filtrā norādot katru no adresēm (skaitu nosaka Pasūtītājs pēc nepieciešamības, bet ne vairāk kā 4 adresēs) un neatkarīgi no publikāciju skaita tas tiek uzskaitīts kā viens sludinājums.
   2. Līguma 8.1.1.apakšpunktā noteiktā Pasūtītāja pilnvarotā persona nosūta Pakalpojuma sniedzējam pieteikumu ar izstrādātu darba sludinājumu, kuru Pakalpojuma sniedzējs publicē 2 (divu) darbdienu laikā no pieteikuma saņemšanas brīža (ieskaitot dienu, kurā nosūtīts pieteikums sludinājuma publicēšanai).
   3. Pakalpojuma sniedzējs nodrošina sludinājuma publicēšanu vietnē: \_\_\_\_\_\_\_\_\_\_\_\_\_\_.
   4. Pakalpojuma sniedzējs līdz katra kalendāra mēneša 5.datumam iesniedz Pasūtītājam nodošanas-pieņemšanas aktu par iepriekšējā mēnesī īstenoto Pakalpojumu. Nodošanas-pieņemšanas aktā tiek norādīta šāda informācija: Līguma numurs, Pasūtītājs, Pakalpojuma sniedzējs, Pakalpojuma nosaukums, norises laiks, vai Pakalpojums ir/nav izpildīts Līgumā noteiktajos termiņos, atbilstoši līguma nosacījumiem, darbu izpildes kavējums dienās un Līgumā paredzētais līgumsoda piemērošanas punkts, kopējā summa, kas Pasūtītājam jāmaksā Izpildītājam, līgumsoda aprēķināta summa.
   5. Pakalpojuma sniedzējs apliecina, ka var nodrošināt sludinājuma piesaisti ne mazāk kā \_\_\_\_\_\_\_\_\_\_\_\_\_\_ amata kategorijām (darbības jomas).
   6. Ja Pasūtītāju neapmierina īstenotā Pakalpojuma kvalitāte vai īstenotais Pakalpojums neatbilst Līguma noteikumiem, tas neparaksta īstenota Pakalpojuma nodošanas-pieņemšanas aktu un Pasūtītāja pilnvarotā persona, kas noteikta Līguma 8.1.1.apakšpunktā, 5 (piecu) darba dienu laikā elektroniski nosūta Līguma 8.1.2.apakšpunktā noteiktajai Pakalpojuma sniedzēja pilnvarotajai personai pamatotu elektronisku pretenziju un Puses risina strīdu savstarpēju pārrunu ceļā.

**4. Pušu atbildība**

* 1. Par Līguma noteikumu neizpildi vai nepienācīgu izpildi, Puses ir atbildīgas Līgumā un Latvijas Republikas normatīvajos aktos noteiktajā kārtībā.
  2. Ja Pasūtītājs nenorēķinās ar Pakalpojuma sniedzēju Līguma 2.4.apakšpunktā noteiktajā termiņā, Pasūtītājs maksā Pakalpojuma sniedzējam līgumsodu 0,1 % (procenta vienas desmitās daļas) apmērā no nenomaksātās summas bez PVN par katru nokavējuma dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10 % (desmit procentus) no nenomaksātās summas bez PVN.
  3. Pasūtītājs pieprasa no Pakalpojuma sniedzēja līgumsodu 20,00 EUR (divdesmit *euro* 00 centi) apmērā par katru Pakalpojuma izpildes 3.1. apakšpunktā nokavēto kalendāro dienu. Saskaņā ar šo apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 100 EUR (viens simts *euro* un 00 centu).
  4. Par Līguma 7.punktā noteikto informācijas vai personu datu neizpaušanas nosacījumu neievērošanu, Pakalpojuma sniedzējs maksā Pasūtītājam līgumsodu 100,00 EUR (viens simts *euro* un 00 centu) apmērā par katru tādu konstatētu gadījumu.
  5. Ja tiek nokavēta kādas Līgumā noteiktās saistības izpilde, līgumsods aprēķināms par periodu, kas sākas nākamajā dienā/stundā pēc Līgumā noteiktā saistības izpildes termiņa un ietver dienu/stundu, kurā saistība izpildīta. Līgumsodu aprēķina no summas bez pievienotās vērtības nodokļa.
  6. Pusēm ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem.
  7. Pakalpojuma sniedzējs kompensē Pasūtītājam vai tā darbiniekiem uzliktos administratīvos sodus, ja tie piemēroti normatīvo aktu prasību neizpildīšanas gadījumos no Pakalpojuma sniedzēja vai tā darbinieku puses, kā arī jebkurus zaudējumus, kas radušies tāpēc, ka Pakalpojuma sniedzējs nav ievērojis normatīvo aktu prasības.
  8. Līgumsoda samaksa neatbrīvo Puses no pārējo līgumsaistību izpildes un līgumsoda summa netiek ieskaitīta zaudējumu atlīdzībā.
  9. Par Pakalpojuma sniedzēja Līgumā noteikto nosacījumu pārkāpumu Pasūtītājs Piegādātājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Pakalpojuma sniedzējam 1 (viena) mēneša laikā sniegt atbildi par savu izvēli – līgumsodu ietvert Pasūtītājam maksājamā summā (dzēst ieskaita veidā) vai nomaksāt to 1 (viena) mēneša laikā, nepārsniedzot Līguma spēkā esamības termiņu.
  10. Ja Piegādātājs izvēlas līgumsodu dzēst ieskaita veidā, tad Pakalpojuma sniedzējs, izrakstot rēķinu, rēķinā norāda kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu.
  11. Ja Piegādātājs neveic aprēķinātā līgumsoda samaksu Līguma 4.9.apakšpunktā norādītajā termiņā vai līgumsoda samaksa netiek veikta ieskaita veidā, Pasūtītājs aprēķināto līgumsoda summu ietur vienpersoniski ieskaita veidā.

**5. Līguma darbības termiņš**

* 1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz Pušu saistību pilnīgai izpildei.
  2. Pakalpojuma sniedzējs īsteno Pakalpojumu laika periodā no Līguma noslēgšanas līdz brīdim, kad iestājas viens no šādiem nosacījumiem (atkarībā no tā, kurš nosacījums iestājas pirmais):
     1. ir pagājuši 3 (trīs) gadi no Līguma noslēgšanas brīža;
     2. Pasūtītājs ir izlietojis Līguma 2.1. apakšpunktā norādīto Līguma kopējo summu.
  3. Pusēm ir tiesības vienpusēji izbeigt Līguma darbību, 30 (trīsdesmit) dienas iepriekš rakstiski paziņojot par to otrai Pusei.
  4. Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Pakalpojuma sniedzējam, ja atbilstoši Starptautisko un Latvijas Republikas nacionālo sankciju likumam Līguma 8.6.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta.

**6. Nepārvarama vara**

* 1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.
  2. Par nepārvaramu varu netiek uzskatīti Pakalpojuma sniedzēja speciālistu nepieejamība darba nespējas vai citu iemeslu dēļ, Pakalpojuma īstenošanai nepieciešamo telpu nepieejamība (ja vien minētās problēmas tieši neizriet no nepārvaramas varas).
  3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
  4. Puses tiek atbrīvotas no atbildības saskaņā ar Līguma 6.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 6.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
  5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

1. **Informācijas neizpaužamība**
   1. Pakalpojuma sniedzējs visā Pušu sadarbības laikā, kā arī pēc tam neizpauž trešajām personām sakarā ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju, kā arī informāciju saistībā ar Pasūtītājam sniegto Pakalpojumu. Visa informācija, ko Pasūtītājs sniedz Pakalpojuma sniedzējam saistībā ar Līguma izpildi, kā arī Līguma izpildes laikā, tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstiskas piekrišanas.
   2. Līguma 7.1.apakšpunktā minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pakalpojuma sniedzēja administrācijas un grāmatvedības sagatavotos publiska rakstura pārskatos un atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.
   3. Puses ar informācijas prettiesisku izpaušanu Līguma ietvaros saprot - tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.
2. **Citi noteikumi**
   1. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:
      1. no Pasūtītāja puses: veikt pasūtījumus, tajā darba sludinājumu konkursa amata pretendentu sarakstus, parakstīt Līgumā paredzētos pieņemšanas-nodošanas aktus un risināt ar Līguma izpildi saistītus jautājumus - VID Personālvadības pārvaldes Personāla administrēšanas daļas galvenā personāla speciāliste Diāna Skridla (t.: +(371) 67122629, e-pasts: Diana.Skridla@vid.gov.lv) vai Aija Bekina Afanasjeva ((t.: +(371) 67122627, e-pasts: Aija.Bekina-Afanasjeva@vid.gov.lv).
      2. no Pakalpojuma sniedzēja puses – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   2. Pušu pilnvarotās personas nav pilnvarotas veikt grozījumus un papildinājumus Līgumā un tā pielikumos.
   3. Pēc Līguma parakstīšanas visu iepriekšējo pārrunu rezultāti un sarakste zaudē spēku.
   4. Ja kādai no Pusēm tiek mainītas Pušu pilnvarotās personas vai kādi Līgumā minētie Pušu rekvizīti – tālruņa numuri, elektroniskā pasta adreses, adreses u.c. šāda veida informācija, tad tā nekavējoties rakstveidā, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei 7. (septītajā) dienā pēc tā nosūtīšanas dienas. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darbdienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minēto vēstuli no Pasūtītāja puses ir tiesīgs parakstīt VID Personālvadības pārvaldes vadītājs vai persona, kura viņu aizvieto.
   5. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam. Pakalpojuma sniedzējs brīdina Pasūtītāju par šādu apstākļu iestāšanos 1 (vienu) mēnesi iepriekš.
   6. Pakalpojuma sniedzējs 2 (divu) darba dienu laikā rakstveidā informē Pasūtītāju:
      1. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pakalpojuma sniedzējs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas).
      2. ja mainās Pakalpojuma sniedzējavaldes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Pakalpojuma sniedzēja darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Pakalpojuma sniedzējs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta.
   7. Pakalpojuma sniedzējs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu (tai skaitā tās valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja juridiskā persona ir personālsabiedrība), pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
   8. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiek risināts Latvijas Republikas tiesā saskaņā ar Latvijas Republikas normatīvajiem aktiem.
   9. Par Līguma grozījumiem un papildinājumiem, izņemot Līguma 8.4.apakšpunktā noteikto gadījumu, Puses vienojas rakstiski. Līguma grozījumi un papildinājumi ir Līguma neatņemama sastāvdaļa.
   10. Pasūtītāja un Pakopojuma sniedzēja (to pilnvaroto personu, kas noteiktas Līguma 8.1.apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. E-pasta vēstule Pusēm, ir saistoša tikai tad, ja vēstule sūtīta no Līguma 8.1.apakšpunktā vai rekvizītu zonā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu.
   11. Līgums ir sagatavots latviešu valodā uz 6 (sešām) lapām ar pielikumu uz 1 (vienas) lapas elektroniska dokumenta veidā un parakstīts ar drošu elektronisko parakstu.

**Pušu rekvizīti un paraksti:**

|  |  |
| --- | --- |
| **Pasūtītājs:**  **Valsts ieņēmumu dienests**  Talejas iela 1, Rīga, LV-1978, Latvija  Vienotais reģ. Nr. 90000069281  PVN maksātāja Nr. LV90000069281  Tālr.: 67122689  e-pasts: [vid@vid.gov.lv](mailto:vid@vid.gov.lv)  eAdrese: aktīva  Norēķinu rekvizīti:  Valsts kase  Kods: TRELLV22  Konta Nr.: LV26TREL2130056037000  Ģenerāldirektora vietnieks  Jānis Upmanis | **Pakalpojuma sniedzējs:** |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

**1.pielikums**

**Nr. FM VID 2025/190**

**Pakalpojuma cena**

|  |  |
| --- | --- |
| Rīgā | Dokumenta datums ir tā  elektroniskās parakstīšanas datums |

**Valsts ieņēmumu dienests**, tā ģenerāldirektora p.i. Raimonda Zukula personā, kurš rīkojas saskaņā ar likumu “Par Valsts ieņēmumu dienestu” (turpmāk– Pasūtītājs vai VID ), no vienas puses, un

**\_\_\_\_\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Pakalpojuma sniedzējs), no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma Nr. FM VID 2025/190 “VID amatu konkursu publicēšana maksas vakanču portālā” rezultātiem, vienojas par šādu Pakalpojuma cenu:

*Līguma pielikums tiks papildināts atbilstoši Pretendenta piedāvājumam.*

**Pušu rekvizīti :**

|  |  |
| --- | --- |
| **Pasūtītājs:**  **Valsts ieņēmumu dienests**  Ģenerāldirektora vietnieks  Jānis Upmanis | **Pakalpojuma sniedzējs:** |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU